এমাসের গোড়ায় সোনাগাছিতে খুন হন NGO সংস্থা দুর্বারের কেয়ারটেকার কবিতা রায়। গলায় ফাঁস দিয়ে শ্বাসরোধ করে ও ভারী কিছু দিয়ে থেঁতলে তাঁকে খুন করা হয় তিনতলার ঘরে। ঘটনার পর থেকেই উধাও হয়ে যায় রাতে ওই সংস্থার অফিসে থাকা দুই কিশোরী। বৌবাজারের রেড লাইট এলাকা থেকে তাদের উদ্ধার করা হয়েছিল।  খুনের পর দেখা যায়, একতলা থেকে তিনতলা পর্যন্ত পৌঁছনোর জন্য সব গেট খোলা। ফলে পরিচিত কেউ খুন করেছে বলেই সন্দেহ হয় পুলিসের। কবিতা রায়ের চুরি যাওয়া মোবাইল কলের সূত্র ধরে পুলিসের অনুমান ছিল, উত্তরবঙ্গেই গা ঢাকা দিয়ে রয়েছে আততায়ী। গতকাল রাতে উত্তরবঙ্গ থেকেই দুই কিশোরীকে আটক করে পুলিস।